મેચના પ્રારંભમાં હરીફ ટીમના રોબર્ટ લેવાન્ડોવસ્કીએ આક્રમણ કર્યું હતું પરંતુ કોલમ્બિયાના ડિફેન્ડરે તેને ખાળી લીધો હતો અને મેચ ઉપર પકડ જમાવી દીધી હતી. મેચની 40મી મિનિટે યેરી મિનાએ ટીમને પહેલી સફળતા અપાવી હતી. વર્લ્ડ કપમાં પહેલો ગોલ નોંધાવવા માટે મિનાએ ભરપુર પ્રયાસ કર્યા હતા અને તેની ટીમ માટે કોર્નર મેળવ્યો હતો. રોડ્રિગ્ઝના શોર્ટ કોર્નરમાં ક્વિન્ટેરોએ પાસ કર્યો હતો જેને ફરીથી રોડ્રિગેઝે આગળ ધપાવ્યો અને તેના લેફ્ટ ફૂટ ક્રોસમાં મિનાએ હેડર દ્વારા ગોલ કરી નાખ્યો હતો.